CELEX: 62012TN0073
Language: et
Date: 2012-02-17 00:00:00
Title: Kohtuasi T-73/12: 17. veebruaril 2012 esitatud hagi — Einhell Germany jt versus komisjon

14.4.2012   
            
            
               ET
            
            
               Euroopa Liidu Teataja
            
            
               C 109/29
            
         17. veebruaril 2012 esitatud hagi — Einhell Germany jt versus komisjon
   (Kohtuasi T-73/12)
   2012/C 109/59
   Kohtumenetluse keel: inglise
   
      Pooled
   
   
      Hagejad: Einhell Germany AG (Landau an der Isar, Saksamaa), Hans Einhell Nederlands BV (Breda, Madalmaad), Einhell France SAS (Villepinte, Prantsusmaa) ja Hans Einhell Oesterreich GmbH (Viin, Austria) (esindaja: solicitor R. MacLean)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tunnistada hagi vastuvõetavaks;
            
         
               —
            
            
               tühistada 6. detsembri 2011. aasta komisjoni otsuse K(2011) 8831 artikkel 1, komisjoni otsuse K(2011) 8825 artikkel 1, komisjoni otsuse K(2011) 8828 artikkel 1 ja komisjoni otsuse K(2011) 8810 artikkel 1 osas, milles neile tagastatakse vaid osaliselt dumpinguvastane tollimaks, mis nad teatavate Hiina Rahvavabariigist pärit kompressorite impordi suhtes maksid vastavalt nõukogu määrusele (EÜ) nr 261/2008, millega kehtestatakse lõplik dumpinguvastane tollimaks teatavate Hiina Rahvavabariigist pärit kompressorite impordi suhtes (ELT 2008, L 81, lk 1);
            
         
               —
            
            
               tunnistada vaidlustatud otsused kehtivaks seni, kuni Euroopa Komisjon on võtnud Üldkohtu otsuse järgimiseks vajalikud meetmed, ning
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad kaks väidet.
   
               1.
            
            
               Esimene väide, et
               
                           —
                        
                        
                           kostja tegi ilmse hindamisvea, kui ta kohaldas EL-i sõltumatu importija asjakohast ja põhjendatud kasumimarginaali, et määrata kindlaks kõnealusele impordile kohaldatav korrigeeritud dumpingumarginaal, jättes seega tagastatava dumpinguvastase tollimaksu nõuetekohaste summade arvutamisel usaldusväärse ekspordihinna sõltumatu tarnija jaoks kindlaks määramata, ning rikkus sellega nõukogu määruse (EÜ) nr 1225/2009 (1) artikli 2 lõiget 9 ja artikli 18 lõiget 3.
                        
                     
         
               2.
            
            
               Teine väide, et
               
                           —
                        
                        
                           kostja tegi ilmse hindamisvea, kui ta arvas dumpinguvastase tollimaksu sõltumatu tarnija ekspordihinna arvutamisel kuluna maha, jättes seega korrigeeritud dumpingumarginaali ja tagastatava dumpinguvastase tollimaksu nõuetekohase summa arvutamisel usaldusväärse dumpingumarginaali kindlaks määramata, ning rikkus sellega nõukogu määruse (EÜ) nr 1225/2009 artikli 2 lõikeid 9 ja 11 ning artikli 11 lõiget 10.
                        
                     
         
      (1)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 323, lk 51).